ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 69/2561เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยกองทุนรวมเพื่อผู้ลงทุนประเภทสถาบันและกองทุนส่วนบุคคล(ฉบับที่ 11) อาศัยอํานาจตามความในข้อ 6 ข้อ 8(6) และข้อ 9 แห่งประกาศคณะกรรมการกํากับตลาดทุนที่ ทน. 89/2558 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 สํานักงานออกประกาศไว้ดังต่อไปนี้ข้อ ๑ 1 ให้ยกเลิกความในข้อ 150 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "ข้อ 150 ให้บริษัทจัดการกองทุนส่วนบุคคลเปิดเผยข้อมูลการลงทุนในตราสารตามข้อ 44 วรรคหนึ่ง (1) และ (2) ต่อลูกค้าที่เป็นกองทุนสํารองเลี้ยงชีพ โดยให้เปิดเผยข้อมูลการลงทุนดังกล่าวไว้ในรายงานรายเดือนตามข้อ 161"ข้อ ๒ ให้ยกเลิกความใน (2) ของข้อ 155 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "(2) ในกรณีของกองทุนส่วนบุคคลที่เป็นกองทุนสํารองเลี้ยงชีพ ให้แจ้งให้ลูกค้าทราบอย่างน้อยปีละ 1 ครั้งผ่านช่องทางหรือโดยวิธีการอื่นใดที่ทําให้มั่นใจได้ว่าลูกค้าสามารถตรวจดูแนวทางในการใช้สิทธิออกเสียงและการดําเนินการใช้สิทธิออกเสียงโดยวิธีที่บริษัทจัดการกองทุนส่วนบุคคลได้เปิดเผยข้อมูลไว้"ข้อ ๒ ให้ยกเลิกความใน (2) ของข้อ 155 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "(2) ในกรณีของกองทุนส่วนบุคคลที่เป็นกองทุนสํารองเลี้ยงชีพ ให้แจ้งให้ลูกค้าทราบอย่างน้อยปีละ 1 ครั้งผ่านช่องทางหรือโดยวิธีการอื่นใดที่ทําให้มั่นใจได้ว่าลูกค้าสามารถตรวจดูแนวทางในการใช้สิทธิออกเสียงและการดําเนินการใช้สิทธิออกเสียงโดยวิธีที่บริษัทจัดการกองทุนส่วนบุคคลได้เปิดเผยข้อมูลไว้"ข้อ ๓ ให้ยกเลิกความในข้อ 161 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "ข้อ 161 ให้บริษัทจัดการกองทุนส่วนบุคคลจัดทําและส่งรายงานรายเดือนให้แก่ลูกค้าที่เป็นกองทุนสํารองเลี้ยงชีพตามประกาศสมาคมบริษัทจัดการกองทุนว่าด้วยหลักเกณฑ์และวิธีการในการจัดทํารายงานเกี่ยวกับการจัดการกองทุนสํารองเลี้ยงชีพให้กับลูกค้า ในการจัดทํารายงานรายเดือนตามวรรคหนึ่ง ให้บริษัทจัดการกองทุนส่วนบุคคลเปิดเผยอัตราการลงทุนสูงสุดต่อมูลค่าทรัพย์สินสุทธิของกองทุนตามที่ระบุไว้ในแผนการลงทุนสําหรับการลงทุนในตราสารหนี้ ตราสารกึ่งหนี้กึ่งทุน เงินฝากหรือตราสารเทียบเท่าเงินฝาก ที่มีอันดับความน่าเชื่อถืออยู่ในอันดับต่ํากว่าอันดับที่สามารถลงทุนได้หรือที่ไม่ได้รับการจัดอันดับความน่าเชื่อถือ"ข้อ ๔ ให้ยกเลิกความในข้อ 165 และข้อ 166 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และให้ใช้ความต่อไปนี้แทน "ข้อ 165 ในกรณีที่กองทุนสํารองเลี้ยงชีพกําหนดให้สมาชิกมีสิทธิเลือกนโยบายการลงทุนได้ บริษัทจัดการกองทุนส่วนบุคคลต้องดําเนินการดังต่อไปนี้(1) เสนอนโยบายการลงทุนที่หลากหลายและเหมาะสมกับสมาชิกโดยให้ข้อมูลเกี่ยวกับความเสี่ยงและผลตอบแทนของนโยบายการลงทุนแต่ละนโยบาย พร้อมทั้งคําแนะนําที่เหมาะสมแก่คณะกรรมการกองทุน เพื่อใช้ประกอบการตัดสินใจเลือกนโยบายการลงทุน (2) จัดให้สมาชิกทําการประเมินความเหมาะสมในการเลือกนโยบายการลงทุน แล้วแต่กรณี ทั้งนี้ ตามหลักเกณฑ์ในส่วนที่ 2 (3) จัดทําสรุปข้อมูลสําคัญของนโยบายการลงทุนสําหรับนโยบายการลงทุนที่ผ่านการพิจารณาจากคณะกรรมการกองทุนตาม (1) โดยมีรายการและรูปแบบของข้อมูลอย่างน้อยตามที่กําหนดไว้บนเว็บไซต์ของสํานักงาน ทั้งนี้ สรุปข้อมูลสําคัญของนโยบายการลงทุนต้องมีการเผยแพร่ให้สมาชิกทราบโดยผ่านช่องทางหรือวิธีการอื่นใดที่ทําให้มั่นใจได้ว่าสมาชิกสามารถเข้าถึงได้โดยง่ายและอย่างทั่วถึงก่อนการตัดสินใจเลือกหรือเปลี่ยนนโยบายการลงทุน (4) จัดให้มีการทบทวนสรุปข้อมูลสําคัญของนโยบายการลงทุนตาม (3) ทุกงวด 6 เดือนของปีปฏิทิน และเผยแพร่ภายใน 45 วันนับแต่วันสิ้นงวด 6 เดือนของปีปฏิทินแก่สมาชิกโดยผ่านช่องทางหรือวิธีการอื่นใดตาม (3) (5) จัดให้สมาชิกมีสิทธิเลือกนโยบายการลงทุนอย่างน้อยปีละ 1 ครั้ง เว้นแต่สมาชิกมีมติกําหนดเวลาในการใช้สิทธิไว้เป็นอย่างอื่น (6) จัดให้มีช่องทางหรือวิธีการอื่นใดที่ทําให้มั่นใจได้ว่าสมาชิกสามารถเข้าถึงคําแนะนําที่เหมาะสมได้โดยง่ายและอย่างทั่วถึงสําหรับการลงทุนในกองทุนสํารองเลี้ยงชีพ ในการจัดทําและทบทวนสรุปข้อมูลสําคัญของนโยบายการลงทุนตามวรรคหนึ่ง (3) ให้บริษัทจัดการกองทุนส่วนบุคคลดําเนินการตั้งแต่วันที่ 1 มกราคม พ.ศ. 2563 ข้อ 166 ในกรณีที่กองทุนสํารองเลี้ยงชีพไม่ได้กําหนดให้สมาชิกมีสิทธิเลือนโยบายการลงทุน ให้บริษัทจัดการกองทุนส่วนบุคคลปฏิบัติให้เป็นไปตามข้อ 165(1) (3) (4) และ (6) โดยอนุโลม ในกรณีที่กองทุนสํารองเลี้ยงชีพตามวรรคหนึ่งมีนโยบายการลงทุนที่มีความเสี่ยงสูงตามข้อ 171 บริษัทจัดการกองทุนส่วนบุคคลต้องมีกระบวนการที่ทําให้มั่นใจได้ว่าคณะกรรมการกองทุนและสมาชิกรับทราบและเข้าใจความเสี่ยงที่อาจเกิดจากการลงทุนเป็นอย่างดีแล้ว ก่อนเข้าเป็นสมาชิกหรือก่อนที่กองทุนสํารองเลี้ยงชีพจะมีการเปลี่ยนนโยบายการลงทุนเป็นนโยบายการลงทุนที่มีความเสี่ยงสูงดังกล่าว"ข้อ ๕ ประกาศนี้ให้ใช้บังคับตั้งแต่วันที่ 16 มกราคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 26 ธันวาคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์